Държавен вестник, бр. 101, 2014 г., стр. 41

БРОЙ  101	
Д Ъ Р Ж А В Е Н  В Е С Т Н И К 	
СТР.  41  
ДОПЪЛНИТЕЛНА РАЗПОРЕДБА
§ 1. По смисъла на тази инструкция: 
1. „Наблюдение на границата“ е полицейска 
дейност по организиране и прилагане на охрани­
телни мерки между гранично-пропускателните 
пунктове за предотвратяване на незаконното 
преминаване на държавната граница, спазване 
на граничния режим и недопускане заобикаляне 
на граничните проверки. 
2. „Специфична охранителна дейност“ е 
част от граничното наблюдение, изразяваща 
се в съвкупност от охранителни, оперативни и 
режимни мероприятия в района на междуна­
родните летища, аерогарите, обществените им 
зони и прилежащите територии, осъществявани 
във връзка с опазване на обществения ред, 
своевременно разкриване и предотвратяване на 
противозаконни действия, насочени към намеса 
в работата на летищните органи, разстройване 
на полетите, подготовка и осъществяване на 
терористичен акт. 
3. „Зона за отговорност“ е територия, на 
която съответното структурно звено изпълнява 
своите дейности. 
4. „Рисково направление“ е конкретна 
територия от зоната за отговорност на струк­
турното звено, характеризираща се с трайно 
висока активност по отношение на опитите 
за незаконно преминаване на границата или 
извършването на други престъпления, свързани 
с граничния режим. Отделни територии от 
зоната за отговорност могат да се определят 
като рискови направления и в случаите, когато 
в границите на същите не е установена висока 
активност на извършваните престъпления, но 
въпреки това влиянието на редица странич­
ни фактори ги правят уязвими по отношение 
възможността за извършване на престъпления. 
За структурните звена на РДГП – Аерогари, 
се определят рискови зони на териториите на 
международните летища и рискови полети. 
5. „Група за охрана на държавната граница“ 
е подразделение на гранично-полицейското уп­
равление за наблюдение на определен участък 
от държавната граница. 
6. „База гранично-полицейски кораби“ е 
структурно звено на Регионална дирекция „Гра­
нична полиция“ за наблюдение на морската и 
речната държавна граница, контрол за спазване 
на граничния режим, правилата за мирно пре­
минаване, спиране и пребиваване в морските 
пространства и вътрешните водни пътища и за 
защита на суверенните права и юрисдикцията 
на Република България в прилежащата зона и 
изключителната икономическа зона. 
7. „Група гранично-полицейски кораби“ е 
подразделение на БГПК за наблюдение на мор­
ската или речната граница в определен участък. 
8. „Групата „Летищна сигурност“ е подраз­
деление на ГПУ от РДГП – Аерогари, предназ­
начено за осъществяване на специфична охра­
нителна дейност на международните летища. 
9. „Групата за обратно приемане и транзи­
тиране на лица“ (ГОПТЛ) изпълнява задачи 
по приемане, придружаване/съпровождане, 
отвеждане, предаване и довеждане от и на 
структури на МВР или други държавни орга­
ни, компетентни органи на други държави в 
съответствие със закона и с международните 
договори, по които Република България е 
страна, на лица, преминали незаконно през 
държавната граница, лица с наложени прину­
дителни административни мерки или други 
лица, за които няма основание да бъдат кон­
воирани. ГОПТЛ може да изпълнява други 
конкретни задачи в зависимост от развитието 
на оперативната обстановка. 
10. „Мобилната гранично-полицейска гру­
па/взвод“ е специализирано подразделение на 
РДГП (ГПУ) за бързо развръщане и изпълне­
ние на неотложни задачи по наблюдение на 
границата в зоните за отговорност на струк­
турните звена. 
11. „Мобилната гранично-полицейска група 
за бордови контрол“ е специализирано такти­
ческо звено за бързи действия на РДГП Бургас 
за реагиране в ситуации с висока степен на 
риск, което, по разпореждане на главния се­
кретар на МВР, може да бъде използвано на 
територията на цялата страна. Когато МГПГ 
за БК не се използва като СТЗБД, групата 
изпълнява задачи, свързани с граничното 
наблюдение, по разпореждане на директора 
на РДГП Бургас в цялата зона за отговорност 
на регионалната дирекция, а при необходи­
мост – по разпореждане на директор на ГДГП 
и в зоните на всички останали териториални 
звена на главната дирекция. 
12. „Специализираният отряд „Въздушно 
наблюдение“ е специализирано тактическо 
звено на ГДГП за осъществяване на въздушно 
наблюдение на границите, както и за изпълне­
ние на други летателни задачи, подпомагащи 
изпълнението на дейностите на ГДГП. 
ЗАКЛЮЧИТЕЛНИ РАЗПОРЕДБИ
§ 2. Инструкцията се издава на основание 
чл. 14, ал. 3 във връзка с ал. 2, т. 3 от Закона 
за Министерството на вътрешните работи. 
§ 3. Тази инструкция отменя Инструкция 
№ Із-1455 от 2013 г. за способите и органи­
зацията за осъществяване наблюдението на 
държавната граница на Република България 
(ДВ, бр. 70 от 2013 г.).
§ 4. Същността, съдържанието, организация­
та и способите за прилагането на компенсиращи 
мерки ще бъдат уредени след влизането в сила 
на решение на Съвета на Европейския съюз 
за пълното прилагане от Република България 
на разпоредбите на достиженията на правото 
от Шенген.
Министър: 
Веселин Вучков